Radžasthano kalnų tvirtovės

Radžasthano kalnų tvirtovės – ant kalnų įrengtos tvirtovės vakarų Indijoje, Radžasthano valstijoje, UNESCO pasaulio paveldo objektas (nuo 2013 m.). Tai ant Aravalio kalnagūbrio viršūnių V–XVIII a. pastatytos įvairių radžputų karalysčių tvirtovės. Jos buvo svarbūs regioniniai galios centrai, o po jomis esančiose kalnų papėdėse įsikūrė miestai. Dalyje tvirtovių išlikusi savita vandens pakėlimo ir kaupimo sistema, karališkieji apartamentai. Tvirtoves juosia gynybinės sienos, dažnai upės, kanalų ar tvenkinių sistema, viduje įrengtos šventyklos, kareivinės, visa karališkajai šeimai aptarnauti skirta infrastruktūra. Rūmuose gyvendavo dailininkai, dainininkai, šokėjai, kiti menininkai, išlaikomi valdovo malonės. Architektūriniu požiūriu tvirtovės eklektiškos – jose yra marathų, mogolų, sultonato architektūros bruožų.Hill Forts of Rajasthan

 Tvirtovės 
Iš viso Radžasthane išlikę keli šimtai radžputų tvirtovių, bet į pasaulio paveldo sąrašą įtrauktos 6, išlaikiusios daugiausia paveldo savybių.

 UNESCO kodas Paveikslėlis Pavadinimas Vietovė Koordinatės 247–001 border|200px Čitoro tvirtovė Čitoras  247–002 border|200px Kumbhalgarhas Radžsamando rajonas  247–003 border|200px Ranthambhoro tvirtovė Savai Mandhopuras  247–004 border|200px Gagrono tvirtovė Džhalavaro rajonas  247–005 border|200px Amero tvirtovė Ameras  247–006 border|200px Džaisalmero tvirtovė Džaisalmeras 

 Šaltiniai 

Kategorija:Indijos statiniai
Kategorija:Tvirtovės